stanford-oval/wikipedia huggingface dataset:
סופרגירל
ביבליוגרפיה

Supergirl Vol.7 #1-42 (נובמבר 2016–אוגוסט 2020) - כרך שביעי בכיכובה של קארה זור-אל מארץ-פריים, המתרחש בהמשכיות "הלידה מחדש של DC".
Supergirl Vol.6 #1-41 (נובמבר 2011–מאי 2015) - כרך שישי בכיכובה של קארה זור-אל מארץ-פריים, המתרחש בהמשכיות "ה-52 החדשים" שלאחר פלאשפוינט.
Supergirl Vol.5 #1-68 (אוקטובר 2005–אוקטובר 2011) - כרך חמישי, הרפתקאותיה המודרניות של סופרגירל הקריפטונית קארה זור-אל
Supergirl Vol.4 #1-80 (ספטמבר 1996–מאי 2003) - כרך רביעי, מיזוגה של מטריקס עם לינדה דנברס, שהופכת לסופרגירל החדשה.
Supergirl Vol.3 #1-4 (פברואר–מאי 1994) - כרך שלישי המתרחש בהמשכיות שלאחר המשבר, בכיכובה של מטריקס כסופרגירל.
Supergirl Vol.2 #1-23 (נובמבר 1982–ספטמבר 1984) - כרך שני, נקרא במקור The Daring New Adventures of Supergirl ב-12 החוברות הראשונות.
Supergirl Vol.1 #1-10 (נובמבר 1972–אוקטובר 1974) - כרך ראשון, המתרחש בהמשכיות שלפני המשבר בעולמות האינסופיים בכיכובה של קארה זור-אל כסופרגירל.
הערות שוליים

↑  Supergirl: First Appearance: Superman #123 (Aug. 1958) #94 Top Comic Book Heroes, IGN
↑  Jesse Schedeen, The 25 Best Heroes of DC Comics - Celebrating an 80 year legacy of heroism, we count down the best of the best. (באנגלית), נבדק ב-2021-09-17
↑  Cyborg Cameo Written Out of ‘The Flash'; Role Played by Ray Fisher Won’t Be Recast
| --- | --- |
בקרת זהויות :  NLI: 987007535034105171  PLWABN: 9810679750105606  LCCN: nb2017008110  VIAF: 6149233309676510526   WorldCat (עם VIAF): 6149233309676510526
ספיריט: לחופש נולד

| --- | --- |

כרזת הסרט בישראל
 מבוסס על:  "סוס פרא" מאת קלי אסבורי "ספיריט: לרכוב חופשי" מאת אורי ולינגטון
 בימוי:  אליין בוגאן
 הופק בידי:  קרן פוסטר
 תסריט:  אורי וולינגטון
 מדבבים:  איזבלה מרסד ג'וליאן מור וולטון גוגינס אייזה גונזלס מקנה גרייס ג'ייק ג'ילנהול מרסאי מרטין אנדרה בראוור 
 מוזיקה:  אמי דוהרטי
 מדינה:  ארצות הברית ארצות הברית
 חברת הפקה:  דרימוורקס הנפשה
 חברה מפיצה:  סרטי יוניברסל
 שיטת הפצה:  בית קולנוע, הפצה לאולמות הקולנוע 
 הקרנת בכורה:  ארצות הברית 4 ביוני 2021  ישראל 29 ביולי 2021
 משך הקרנה:  87 דק' 
 שפת הסרט:  אנגלית
 סוגה:  סרט לכל המשפחה, סרט הרפתקאות 
 סרט קודם:  סוס פרא 
 אתר רשמי
 דף הסרט ב־IMDb
 
ספיריט: לחופש נולד (באנגלית: Spirit Untamed) הוא סרט קולנוע בהנפשה ממוחשבת מבית דרימוורקס הנפשה, שמבוסס על סדרת הטלוויזיה "ספיריט: לרכוב חופשי" שמשודרת בנטפליקס ומשמשת כספין אוף לסרט "סוס פרא" משנת 2002. הסרט יצא לאקרנים ב-4 ביוני 2021. קרן פוסטר הפיקה את הסרט, ואליין בוגאן ביימה אותו על פי תסריט של אורי וולינגטון. את הסרט מפיצה חברת סרטי יוניברסל.
מדבבים

איזבלה מרסד – לאקי פרסקוט.- בתו של גים ואחיינית של קורה.
ג'ייק ג'ילנהול – ג'ים פרסקוט, אביה האלמן של לאקי.
מרסיי מרטין – פרו גרנגר.- חברה של לאקי ואביגיל.
מקנה גרייס – אביגיל סטון.- חברה של לאקי ופרו.
ג'וליאן מור – קורה פרסקוט, דודתה של לאקי.
וולטון גוגינס – הנדריק, הנבל של הסרט.
אייזה גונזלס – מילאגרו נבארו, אמה המנוחה של לאקי.
אנדרה בראואר
הפקה

ב-7 באוקטובר 2019 חברת דרימוורקס הנפשה הכריזה על הסרט, כאשר הוא מבוסס על הסדרה "ספיריט: לרכוב חופשי" שמשמשת כספין אוף לסרט "סוס פרא" משנת 2002. עוד היא סיפרה שתביים אותו אליין בוגאן בתור הבמאית ואניו טורסמן בתור עוזר הבמאי, על פי התסריט של אורי וולינגטון, ובהפקת קרן פוסטר. הסרט הופק בתקציב נמוך וייווצר באולפן אנימציה אחר מחוץ לדרימוורקס, כמו הסרט "קפטן תחתונים: הסרט".
הפקת הסרט הושלמה בזמן מגפת הקורונה.
הפצה

הסרט יצא לאקרנים ב-4 ביוני 2021.
הערות שוליים

1 2 3 4 5 6 7 8  Fernández, Alexia (12 במרץ 2021). "Spirit Untamed First Look! Hear Taylor Swift's Re-Recorded 'Wildest Dreams'". People. ארכיון מ-12 במרץ 2021. נבדק ב-12 במרץ 2021. {{cite web}}:  (עזרה)
1 2  D'Alessandro, Anthony (2019-10-07). "DreamWorks Animation & Universal To Release 'Spirit Riding Free' & 'The Bad Guys' In 2021". Deadline Hollywood. ארכיון מ-2019-12-05. נבדק ב-2019-12-13.
↑  D'Alessandro, Anthony (8 במאי 2020). "How Animated Pics Like 'Tom & Jerry', 'SpongeBob Movie', 'Sing 2', Skydance's 'Luck' & More Are Working Through The COVID-19 Crisis". Deadline Hollywood. ארכיון מ-13 במאי 2020. נבדק ב-30 ביוני 2020. {{cite web}}:  (עזרה)
↑  D'Alessandro, Anthony (10 בנובמבר 2020). "Jennifer Lopez Romantic Comedy 'Marry Me' Heads To Summer". Deadline Hollywood. ארכיון מ-10 בנובמבר 2020. נבדק ב-10 בנובמבר 2020. {{cite web}}:  (עזרה)
ססקיה סאסן

| --- | --- |

 לידה:  5 בינואר 1947 (בת 77) האג, הולנד 
 ענף מדעי:  סוציולוגיה 
 מקום לימודים:  אוניברסיטת בואנוס איירס  אוניברסיטת נוטרדאם  אוניברסיטת פואטייה 
 מוסדות:  בית הספר לכלכלה של לונדון  אוניברסיטת קולומביה 
 פרסים והוקרה:  פרס נסיכת אסטוריאס למדעי החברה (2013) 
 בן או בת זוג:  ריצ'רד סנט 
 www.saskiasassen.com
 
ססקיה סאסן (באנגלית: Saskia Sassen, נולדה ב-5 בינואר 1947) היא חוקרת גלובליזציה, הגירה וסוציולוגיה אורבנית ופרופסור לסוציולוגיה באוניברסיטת קולומביה בניו יורק. היא מתמקדת בחקר הקשרים שבין ערים גלובליות, אופי פעילותן ותפקידן בכלכלה העולמית לצד חקר הגורמים הכלכליים להגירה ותפקידה בכלכלה של ארצות היעד. בנוסף, סאסן עוסקת בייעוץ לאומות המאוחדות, לחברות פרטיות ולארגונים ממשלתיים.
ביוגרפיה

ססקיה סאסן נולדה בהאג שבהולנד ב-1947. סאסן היא בתה של מיפּ סאסן ושל וילם סאסן, יליד גרמניה, אשר שירת בוואפן אס אס ונפצע בחזית מול ברית המועצות, ולאחר מכן התנדב ביחידת תעמולה באס אס ודיווח מן החזית במלחמת העולם השנייה. ב-1948 היא והוריה עברו לבואנוס איירס, ארגנטינה, ושם בילתה את רוב שנות ילדותה ונעוריה.
את לימודי התואר הראשון שלה בסוציולוגיה וכלכלה השלימה באוניברסיטת פואטייה בצרפת, באוניברסיטת דגלי סטדי די רומא באיטליה, באוניברסיטת בואנוס איירס בארגנטינה ובאוניברסיטת נוטרדאם באינדיאנה, ארה״ב ב-1969. ב-1971 השלימה לימודי תואר שני בסוציולוגיה באוניברסיטת נוטרדאם באינדיאנה, ארה״ב, וב-1974 השלימה לימודי דוקטורט בסוציולוגיה באותה האוניברסיטה. את עבודת הפוסט דוקטורט שלה עשתה באוניברסיטת הרווארד.
ססקיה סאסן נישאה לסוציולוג ריצ׳רד סנט ב-1987, ולה ילד בשם הילרי קוב-סאסן מנישואיה הראשונים.
רקע אקדמי ותחומי מחקר

ססקיה סאסן חוקרת גלובליזציה, הגירה וסוציולוגיה אורבנית. ספריה של סאסן תורגמו ל-21 שפות, ובריאיון היא מגדירה את ספריה “The Mobility Of Labor And Capital”, “The Global City” ו-“Territory, Authority, Rights” כעבודותיה המרכזיות. סאסן העידה כי העבודה על כל אחת מהעבודות הללו ארכה בין שמונה לתשע שנים.
רקע אקדמי ותחומי מחקר > חקר ההגירה

ססקיה סאסן הגדירה את מסקנות המחקר שלה בספר “The Mobility Of Labor And Capital”, מחקר שנעשה מנקודת מבט כלכלית-מדינית ולא חברתית-אישית, בכך שהגירה אינה מושפעת באופן ישיר מעוני, שהרי לא לכל האנשים העניים יש אפשרות להגר, אלא ממגבלות ההגירה המושמות במדינות היעד, במודע או שלא במודע. סאסן מגדירה את ההשערה שלה בספר “The Mobility Of Labor And Capital” כי תהליכי הגירה נוצרו בתוך המערכת הכלכלית, וכי הכלכלה של תקופה מסוימת משפיעה על תהליכי ההגירה החדשים הנוצרים באותה התקופה.
רקע אקדמי ותחומי מחקר > ערים גלובליות

סאסן מתארת כיצד ספרה “The Global City”, הדגים את חשיבות הפעילות העירונית כמרכז כלכלי, גם בעידן של דיגיטציה ושרשראות ייצור גלובליות. היא בחרה בענף שפעילותו אינה ממוקדת בייצור מוצרים פיזיים, ענף הבנקאות והפיננסים בדגש על פתרונות עסקיים לחברות גדולות, כגון פתרונות כוח אדם לחברות גדולות. סאסן הדגימה כיצד גם בענף הזה, אופי הפעילות שונה מעיר לעיר, ומידת וחשיבות הפעילות משתנה גם כן מעיר לעיר. כלומר, על אף הדיגיטציה, וזרימת המידע ושרשראות הייצור הבינלאומיות, הערים הגלובליות עדיין מהוות עמודי תווך בכלכלה הגלובלית, שאינה חסרת גבולות פיזיים לחלוטין. לדוגמה, ססקיה סאסן תיארה כיצד טוקיו התמקדה בהלוואות וסיפוק ממון, ניו יורק הייתה מרכז להשקעות בחברות גדולות, ולונדון הייתה כר פורה לצמיחה של חברות קטנות כגדולות בשדה הכלכלי של שנות ה-80 המאוחרות.
רקע אקדמי ותחומי מחקר > חקר מערכות חברתיות

ססקיה סאסן בוחנת בספרה “Territory, Authority, Rights” כיצד מערכות מורכבות משתנות, והגיעה למסקנה כי מערכות מורכבות משתנות על ידי שינוי העמדה של היכולות הקיימות במערכת בתוך ארגון מחדש. סאסן מביאה את הדוגמה שלאיבוד כוחם של מחוקקים ופרלמנטים בעקבות ההפרטות של גופים ציבוריים והפחתת הרגולציה במדינות שונות החל משנות ה-90 של המאה ה-20. סאסן מבהירה כי התפקידים שמילאו הרגולציה והגופים הציבוריים לא נעלמו, אלא פשוט עברו לידיים פרטיות. המעבר הזה, על פי סאסן, דווקא מחזק זרועות אחרות במדינה, כדוגמת הזרוע המבצעת- הממשלה או הקבינט הנשיאותי, כיוון שלה נוסף התפקיד של היותה שחקנית מפתח בכלכלה העולמית, כלומר התחזקות התאגידים מאפשרת לה השפעה גדולה יותר.
רקע אקדמי ותחומי מחקר > פרסים והוקרות

על פעילותה האקדמית, סאסן זכתה במספר פרסים והוקרות מארגונים שונים:
Fellow of World Economic Forum and member of Council on Foreign Relations
(Center for Advanced Study in the Behavioral Sciences (CASBS
Ford Foundation fellow
Russell Sage Foundation fellow
Revson Foundation fellow
הערות שוליים

1 2 3 4  עמוד ביוגרפיה באנציקלופדיה אינטרנטית, באתר Encyclopedia.com (באנגלית)
↑  עמוד ביוגרפיה, באתר אוניברסיטת קולומביה (באנגלית)
1 2  עמוד ביוגרפיה, באתר New Netherland Institute (באנגלית)
↑  Mark Parry, Saskia Sassen’s missing chapter, The Chronicle Of Higher Education, ‏5.12.2014 (באנגלית)
↑  Saskia Sassen and Hilary Koob-Sassen, A monster crawls into the city, The Guardian, ‏23.12.2015 (באנגלית)
1 2 3 4  Shamus Khan, Saskia Sassen: Interviewed by Shamus Khan, Research Gate, עמודים 541–554, ‏ספטמבר 2016 (באנגלית)
| --- | --- |
בקרת זהויות :  NLI: 987007304510005171  PLWABN: 9810620126305606  BNE: XX1113354  BnF: cb12280466g (data)  CANTIC: a11538557  CiNii: DA02863245  GND: 12292794X  ICCU: MILV093703  ISNI: 0000 0001 1661 8962  LCCN: n84043560  NDL: 00474445  NKC: jo2006346303  NLK: KAC200600690  NTA: 073417556  SNAC: w6q319f9  SUDOC: 031625649  ULAN: 500238561  VIAF: 66527919   WorldCat (עם VIAF): 66527919
סוני אקספריה Z2

| --- | --- |


 מידע כללי
 סוג:  דגם של טלפון חכם 
 יצרן:  סוני מובייל 
 תאריך הפצה:  2014 
 סדרה:  Sony Xperia 
 הקודם בסדרה:  Sony Xperia Z1 
 הבא בסדרה:  Sony Xperia Z3 
 מידע טכני
 מערכת הפעלה:  אנדרואיד 
 מידות
 רוחב:  73 מ"מ 
 גובה:  147 מ"מ 
 עובי:  8.2 מ"מ 
 משקל:  163 ג' 
 אתר רשמי
 
Sony Xperia Z2 הוא טלפון חכם מתוצרת סוני המיועד עבור השוק הגבוה.
הוא משמש כיורשו של Sony Xperia Z1, וכקודמו הוא מוגן בפני מים ואבק עם תקני ה-IP55 וה-IP58. הטלפון מציע יכולת הקלטה של קטעי וידאו באיכות 4K, בקצב של 30 פריימים לשנייה.
ה-Xperia Z2 נחשף לצד Sony Xperia Z2 Tablet במהלך תערוכת MWC 2014 שנערכה בברצלונה, ספרד, בתאריך ה-24 בפברואר 2014. ההשקה ברחבי העולם החלה בחודש מרץ, והסתיימה בחודש יוני של אותה שנה.
תכונות > חומרה ועיצוב

הפלאפון מגיע עם אותה מסגרת האלומיניום כקודמו. הוא כולל גם זכוכית מחוסמת בחלק הקדמי והאחורי עם לחצן הכיבוי וההדלקה מצד ימין, שמיוצר מאלומיניום.
ה-Z2 כולל מסך בטכנולוגיות LCD IPS המשתמש בטכנולוגיה חדשה מבית סוני הנקראת Triluminos, בגודל 5.2 אינץ' עם רזולוציה של 1920X1080, היוצרת צפיפות פיקסלים של 424. יש לו מצלמת 20.7 מגה פיקסל עם חיישן גדול בגודל 1/2.3 הכוללת את עדשת ה-G מבית סוני ומעבד התמונה BIONZ לנייד ו-RS Exmor לשיפור החיישן בנייד. המצלמה מסוגלת להקליט וידאו ב-HDR וברזולוציית 4K. הוא כולל גם מצלמה קדמית ברזולוציית 2.2 מגה פיקסל.
בצד המעבד וערכת-השבבים, המכשיר כולל את ערכת השבבים ה-Snapdragon 801 (שיפור שאינו משמעותי ממערכת-השבבים ה-Snapdragon 800 שב-Xperia Z1), שמכילה מעבד מרובע ליבות Krait 400 במהירות 2.3GHz ומאיץ גרפי Adreno 330 במהירות 550MHz. ה-Z2 כולל זיכרון RAM בנפח 3GB וזיכרון פנימי בנפח 16GB, הניתן להרחבה עד 128GB באמצעות כרטיס Micro-SD. ה-Z2 קל יותר וגם דק יותר מקודמו, כאשר משקלו של ה-Z2 הוא כ-163 גרם ועובי של 8.2 מילימטר. ה-Z2 תומך בקישוריות: NFC, 4.0 Bluetooth, DLNA ורדיו FM, באמצעות אוזניות. המכשיר כולל רמקולי סטריאו. הוא כולל עמידות במים ואבק בתקני IP55 ו-IP58.
תכונות > תוכנה

ה-Z2 כולל את מערכת ההפעלה אנדרואיד בגרסת 4.4 ("קיטקט") עם ממשק מותאם מבית סוני, הכולל כמה תוספות, כמו: ווקמן (יישום מוזיקה), אלבום (יישום תמונות) ועוד. המכשיר כולל יישומים מבית Google, כגון: Chrome, Gmail ו-Youtube.
סוני בונו

| --- | --- |

 לידה:  16 בפברואר 1935 דטרויט, ארצות הברית 
 פטירה:  5 בינואר 1998 (בגיל 62) סטאטליין, ארצות הברית 
 מקום קבורה:  Desert Memorial Park 
 שם במה:  Don Christy 
 שם לידה:  Salvatore Phillip Bono 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-1963 
 מקום לימודים:  Inglewood High School 
 בן או בת זוג:  שר (27 באוקטובר 1964–26 ביוני 1975)  מרי בונו (פברואר 1986–5 בינואר 1998)  סוזי קואלהו (31 בדצמבר 1981–1984) 
 צאצאים:  צ'אז בונו 
 פרופיל ב-IMDb
 
סלבטור פיליפ "סוני" בונו (באנגלית: Salvatore Phillip "Sonny" Bono;‏ 16 בפברואר 1935 - 5 בינואר 1998, שמו הפרטי נהגה: "סאני") היה מפיק מוזיקלי, זמר, שחקן ופוליטיקאי אמריקאי שכיהן בבית הנבחרים של ארצות הברית. ידוע בעיקר כצלע הגברית יחד עם אשתו לשעבר שר בצמד המוזיקלי סוני ושר.
קריירת בידור

בונו נולד בדטרויט למשפחת מהגרים איטלקית. את דרכו בעולם הבידור החל כמקדם מכירות למפיק־העל פיל ספקטור בראשית שנות ה-60. באותה העת החל גם לשלוח ידו בכתיבת פזמונים, הבולט בהם היה "Needles and Pins". בהמשך אותו עשור נישא לשר עימה הקים את הצמד "סוני ושר" שזכה להצלחה רבה. בונו כתב, עיבד והפיק כמה מלהיטי התקופה שהושרו על ידי הצמד, ובהם: "I Got You Babe" ו-"The Beat Goes On". בעקבות ההצלחה הגדולה של הצמד, הגישו השניים תוכנית טלוויזיה מצליחה ברשת הטלוויזיה CBS בין השנים 1971–1977.
לאחר פירוק הצמד, המשיך בונו להופיע בתוכניות טלוויזיה כדוגמת "Fantasy Island", וספינת האהבה. בונו הופיע גם בסרטי קולנוע מצליחים כדוגמת סרטו של ג'ון ווטרס "Hairspray" ובסרטו של בארי זוננפלד גברים בשחור.
סוני היה הסנדק של אנתוני קידיס, סולן הלהקה רד הוט צ'ילי פפרז.
חיים פוליטיים

בין אפריל 1988 לאפריל 1992 היה ראש עיריית פאלם ספרינגס. החל מינואר 1995 ועד למותו כתוצאה מתאונת סקי בינואר 1998 היה חבר בית הנבחרים של ארצות הברית מטעם מחוז 44 של מדינת קליפורניה.
הצמד המוזיקלי "סוני ושר", 1976
עונת 2004/2005 בבונדסליגה

| --- | --- |
 תקופת התחרות:  6 באוגוסט 2004 – 21 במאי 2005 (289 ימים) 
 מספר משתתפות:  18
 הזוכה:  באיירן מינכן
 מספר משחקים:  306
 מספר שערים:  890 (2.91 בממוצע למשחק)
 מספר צופים:  11,702,120 (38,242 בממוצע למשחק)
 מלך השערים:  (24) מארק מינטאל,סלובקיה (נירנברג)
 → 2003/20042005/2006 ←
 
עונת 2004/2005 הייתה העונה ה-42 של הבונדסליגה, שהיא הליגה הגרמנית הבכירה בכדורגל. העונה החלה ב-6 באוגוסט 2004 והסתיימה ב-21 במאי 2005.
נירנברג, ארמיניה בילפלד ומיינץ 05 (בפעם הראשונה בתולדות המועדון) עלו מהליגה השנייה.
על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון.
הליגה כללה 18 קבוצות. קבוצות שסיימו במקומות ה-16–18 ירדו בסוף העונה לבונדסליגה השנייה.
באיירן מינכן זכתה בתואר האליפות בפעם ה-18 בתולדות המועדון. היא זכתה גם בגביע.
פרייבורג, בוכום והנזה רוסטוק ירדו לבונדסליגה השנייה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1. | באיירן מינכן (אלופה) | 34 | 24 | 5 | 5 | 75 | 33 | 42 | 77 | העפלה לליגת האלופות |
| 2. | שאלקה 04 | 34 | 20 | 3 | 11 | 56 | 45 | 11 | 63 | העפלה לליגת האלופות |
| 3. | ורדר ברמן | 34 | 18 | 5 | 11 | 68 | 37 | 31 | 59 | העפלה לליגת האלופות |
| 4. | הרטה ברלין | 34 | 15 | 13 | 6 | 59 | 31 | 28 | 58 | העפלה לגביע אופ"א |
| 5. | שטוטגרט | 34 | 17 | 7 | 10 | 54 | 40 | 14 | 58 | העפלה לגביע אופ"א |
| 6. | באייר לברקוזן | 34 | 16 | 9 | 9 | 65 | 44 | 21 | 57 | העפלה לגביע אופ"א |
| 7. | בורוסיה דורטמונד | 34 | 15 | 10 | 9 | 47 | 44 | 3 | 55 | העפלה לגביע אינטרטוטו |
| 8. | המבורג | 34 | 16 | 3 | 15 | 55 | 50 | 5 | 51 | העפלה לגביע אינטרטוטו |
| 9. | וולפסבורג | 34 | 15 | 3 | 16 | 49 | 51 | 2- | 48 | העפלה לגביע אינטרטוטו |
| 10. | הנובר 96 | 34 | 13 | 6 | 15 | 34 | 36 | 2- | 43 |  |
| 11. | מיינץ 05 | 34 | 12 | 7 | 15 | 50 | 55 | 5- | 43 | העפלה לגביע אופ"א |
| 12. | פ.צ. קייזרסלאוטרן | 34 | 12 | 6 | 16 | 43 | 52 | 9- | 42 |  |
| 13. | ארמיניה בילפלד | 34 | 11 | 7 | 16 | 37 | 49 | 12- | 40 |  |
| 14. | נירנברג | 34 | 10 | 8 | 16 | 55 | 63 | 8- | 38 |  |
| 15. | בורוסיה מנשנגלדבך | 34 | 8 | 12 | 14 | 35 | 51 | 16- | 36 |  |
| 16. | בוכום | 34 | 9 | 8 | 17 | 47 | 68 | 21- | 35 | ירדו ליגה |
| 17. | הנזה רוסטוק | 34 | 7 | 9 | 18 | 31 | 65 | 34- | 30 | ירדו ליגה |
| 18. | פרייבורג | 34 | 3 | 9 | 22 | 30 | 75 | 45- | 18 | ירדו ליגה |
↑  העפילה כי הזוכה בגביע באיירן מינכן וסגניתה שאלקה 04 העפילו לליגת האלופות
↑  העפילה על תקן הזוכה בפרס "משחק הוגן" של הליגה
סירטיר (קומיקס)

| --- | --- |

סירטיר, כפי שהופיע על עטיפת החוברת The Mighty Thor #21 מדצמבר 2012. אמנות מאת אלן דייוויס
 סוג:  נבל-על
 הוצאה לאור:  מארוול קומיקס
 הופעה ראשונה:  Journey into Mystery #97 (אוקטובר 1963)
 יוצרים:  סטן לי וג'ק קירבי מבוסס על-פי סירטיר במיתולוגיה הנורדית
 דיבוב:  קלנסי בראון ("תור: ראגנארוק")
 מידע
 כינויים:  סירטיר ענק האש, ענק הלהבות, אל האש, אל הלהבות, אודין
 סטטוס:  פעיל
 כוחות:  כוח ועמידות על-אנושיים, כוח קסם עצום, חיי נצח, מניפולציית אש, ריחוף, טלפורטציה, זנב גמיש, לוחם מיומן, בעל חרב האבדון "שחר"
 חבר לשעבר בקבוצה:  שותף של לוקי, יימיר ומלקית' הארור
 דמויות קשורות
 משפחה:  גזע שדי האש (צאצאים) לאוסה בת אודין (בת)
 אויבים:  בטא ריי ביל, אודין, תור 
 
סירטיר (באנגלית: Surtur) הוא דמות בדיונית של נבל-על המופיע בחוברות הקומיקס תור ביקום מארוול קומיקס. הדמות הופיעה לראשונה בחוברת Journey into Mystery #97 מאוקטובר 1963, ונוצרה על ידי הכותב סטן לי והמאייר ג'ק קירבי.
כמו מקבילו מהמיתולוגיה הנורדית, סירטיר הוא שד אש ממוספלהיים. הקומיקס העמיק את דמותו של סירטיר, והפך אותו לאב כל שדי האש. סירטיר הופיע בסדרות האנימציה "ספיידרמן וחבריו המדהימים", האוונג'רס: סדרת האנימציה ו"האוונג'רס התאספו!". חרבו הייתה מוקד עלילת הסרט המצויר "תור: עלילות אסגרד", והוא עצמו הופיע בסרט "הענק הירוק נגד". את דמותו בסרט הלייב אקשן "תור: ראגנארוק" מדבב השחקן קלנסי בראון בעוד הבמאי טאיקה וואטיטי מגלם את דמותו באמצעות לכידת תנועה.
ביוגרפיה בדיונית

כנזכר לעיל, סירטיר הוא שד אש ובעל טינה לאודין. הוא שוחרר מכלאו בידי לוקי, ונשלח יחד עם ענק הסופה סקאאג לכדור הארץ. שם הצמד נתקל באודין, תור ובלדר, ולפני שהחל הקרב, אודין פינה את תושבי כדור הארץ. לאחר שסקאאג הובס, סירטיר הולך לקוטב הצפוני כדי להמיס קרחונים ולגרום לשיטפון, אך תור באמצעות חרב אודין לוכד אותו במטאוריט. הוא וענק הקרח יימיר זומנו לכדור הארץ בידי כת בשם בני שטניש. בעזרת האביר השחור ודוקטור סטריינג', האוונג'רס הערימו על סירטיר ויימיר וגרמו להם להביס זה את זה.
סירטיר ניסה לפלוש לאסגרד במהלך שנת אודין, אך הובס ונכלא. הוא חזר עם חרב האבדון הענקית "שחר", ולאחר ששלח קבוצות שדים לתקוף את כדור הארץ הסתער על אסגרד. הוא הביס את אודין ותור, אך לוקי עיכב את סירטיר עם אשליות עד שאודין התאושש ונלחם נגדו עד שהשניים נפלו לקרע ממדי. כשאודין חוזר לאסגרד, הוא מגלה כי ספג את מהותו של סירטיר, שהשתלט עליו. סירטיר מצליח לחזור לצורתו הפיזית ותוקף עד אסגרד, עם שתור עם כוח אודין מגרש אותו לים הלילה הנצחי. סירטיר מופיע במהלך הראגנארוק, שם הסתער על אסגרד ותקף את תור. כאשר החוצן בטא ריי ביל ביקר בחורבות אסגרד, הוא ראה את גופתו המתה של סירטיר אוחזת ב"שחר".
כאשר תור נכנס לשנת אודין, הוא מצא את אביו בלימבו בין חיים למוות, נגד סירטיר. למרות שתור עזר לו, אודין העדיף להישאר בלימבו כדי להגן על האסגרדים מסירטיר. במהלך אירועי "הפחד עצמו",  לוקי עשה עסקה עם סירטיר: בתמורה לשחרורו, סירטיר יביא לו את "צל הדמדומים". לאחר ששכתב את היסטוריית "הנחש" בעזרת צל הדמדומים ויצר לו חולשה, לוקי שיסה את סירטיר באסגרד האפלה של הנחש ותעתע בו. סירטיר חזר למוספלהיים, שם שיתף פעולה עם מאסטר וילסון מהעולם האחר, במהלכה ירתום את אלי המנצ'סטר למודרניזציית העולם-האחר. למעשה, כוונתו של סירטיר הייתה לרתום את כוחם להרס המציאות, ובעידוד לוקי וילסון הרג אותם. למרות זאת, סירטיר היה חזק דיו כדי להרוס את אסגרדיה ויגדראסיל. לפני שהמשיך בדרכו, תור הרג אותו ואודין העביר את כוחותיו החדשים לחלל-אסגרד. עם זאת, כאשר גשר ביפרוסט נופץ, סירטיר נראה כאחד מהאויבים הרבים שתקפו את כדור הארץ. הוא גורש בחזרה למוספלהיים בידי היימדל.
הערות שוליים

↑  Journey Into Mystery #99
↑  Journey Into Mystery #104
↑  Avengers #61
↑  Thor #176-177
↑  Thor #337-338, #341-348 and #351-353
↑  Thor #399-400, #418 and #425
↑  Thor Vol.2 #85
↑  Stormbreaker: The Saga of Beta Ray Bill #1-6
↑  Thor Vol.3 #7-8
↑  The Mighty Thor #18-21
↑  Journey into Mystery #642-644
↑  S.H.I.E.L.D Vol.3 #1
עונת 2003/2004 בסרייה א'

| --- | --- |
 תקופת התחרות:  31 באוגוסט 2003 – 16 במאי 2004 (260 ימים)
 מספר משתתפות:  18
 הזוכה:  מילאן
 מספר משחקים:  306
 מספר שערים:  816 (2.67 בממוצע למשחק)
 מלך השערים:  אוקראינה אנדריי שבצ'נקו   (24 שערים)
 → 2002/20032004/2005 ←
 
עונת 2003/2004 בסרייה א' הייתה העונה ה-102 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-31 באוגוסט 2003 והסתיימו ב-16 במאי 2004.
בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו.
רובור סיינה, סמפדוריה, לצ'ה ואנקונה היו הקבוצות שעלו מהליגה השנייה.
מילאן זכתה באליפות הליגה בפעם ה-17 בתולדות המועדון.
בסיום העונה, ב-21 באוגוסט 2004 נערך משחק של הסופר קאפ האיטלקי בו מילאן ניצחה את לאציו 0:3 וזכתה בגביע.
בסיום העונה לסרייה ב' ירדו פרוג'ה, מודנה, אמפולי ואנקונה. במקום הקבוצות שירדו ובעקבות החלטה להגדיל את הליגה ל-20 קבוצות לסרייה א' העפילו פלרמו, קליארי, ליבורנו, מסינה, אטאלנטה ופיורנטינה.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | מילאן  | 34 | 25 | 7 | 2 | 65 | 24 | 41 | 82 | זכייה בליגה   העפלה לליגת האלופות |
| 2 | רומא | 34 | 21 | 8 | 5 | 68 | 19 | 49 | 71 | העפלה לליגת האלופות |
| 3 | יובנטוס | 34 | 21 | 6 | 7 | 67 | 42 | 25 | 69 | העפלה לליגת האלופות |
| 4 | אינטר | 34 | 17 | 8 | 9 | 59 | 37 | 22 | 59 | העפלה לליגת האלופות |
| 5 | פארמה | 34 | 16 | 10 | 8 | 57 | 46 | 11 | 58 | העפלה לגביע אופ"א |
| 6 | לאציו | 34 | 16 | 8 | 10 | 52 | 38 | 14 | 56 | זכייה בגביע איטליה  העפלה לגביע אופ"א |
| 7 | אודינזה | 34 | 13 | 11 | 10 | 44 | 40 | 4 | 50 | העפלה לגביע אופ"א |
| 8 | סמפדוריה | 34 | 11 | 13 | 10 | 40 | 42 | 2- | 46 |  |
| 9 | קייבו ורונה | 34 | 11 | 11 | 12 | 36 | 37 | 1- | 44 |  |
| 10 | לצ'ה | 34 | 11 | 8 | 15 | 43 | 56 | 13- | 41 |  |
| 11 | ברשה | 34 | 9 | 13 | 12 | 52 | 57 | 5- | 40 |  |
| 12 | בולוניה | 34 | 10 | 9 | 15 | 45 | 53 | 8- | 39 |  |
| 13 | רובור סיינה | 34 | 8 | 10 | 16 | 41 | 54 | 13- | 34 |  |
| 14 | רג'אנה | 34 | 6 | 16 | 12 | 29 | 45 | 16- | 34 |  |
| 15 | פרוג'ה | 34 | 6 | 14 | 14 | 44 | 56 | 12- | 32 | ירדה ליגה |
| 16 | מודנה | 34 | 6 | 12 | 16 | 27 | 46 | 19- | 30 | ירדה ליגה |
| 17 | אמפולי | 34 | 7 | 9 | 18 | 26 | 54 | 28- | 30 | ירדה ליגה |
| 18 | אנקונה | 34 | 2 | 7 | 25 | 21 | 70 | 49- | 13 | ירדה ליגה |
כדורגלנים מצטיינים

אנדריי שבצ'נקו, (אוקראינה אוקראינה) שחקנה של מילאן כבש 24 שערים וזכה בתואר מלך השערים. זאת בפעם השנייה בקריירה.
התאחדות הכדורגל האיטלקית העניקה פרסים לשחקנים מצטיינים:
כדורגלן השנה - קאקה (ברזיל ברזיל), מילאן
כדורגלן זר של השנה - קאקה (ברזיל ברזיל), מילאן
כדורגלן איטלקי של השנה - פרנצ'סקו טוטי, רומא זאת בפעם השנייה ברציפות ובפעם הרביעית בסך הכל.
שוער השנה - דידה, (ברזיל ברזיל), מילאן
בלם השנה - פאולו מלדיני, מילאן
סופרוליג

ערך זה עוסק במפעל כדורסל שהתקיים עד 2001. אם התכוונתם למפעל כדורגל, ראו .
| --- | --- |

 ענף:  כדורסל
 תאריך ייסוד:  1958
 תאריך פירוק:  2001
 ארגון מפעיל:  פיב"א אירופה
 מספר מתמודדים:  20 (2000/2001)
 יבשת:  אירופה
 שמות קודמים:  1958–1991 גביע אירופה לאלופות   1992–1996 הליגה האירופית   1997–2000 פיב"א יורוליג
 זוכה אחרון/נה:  מכבי תל אביב
 הכי הרבה זכיות:  ריאל מדריד (8)
 מפעל נמוך יותר:  גביע ספורטה
 FIBA SuproLeague
 
הסופרוליג (SuproLeague), או בשמותיה הקודמים גביע אירופה לאלופות (1958–1991), הליגה האירופית (1992–1996) ופיב"א יורוליג (1997–2000), הייתה תחרות הכדורסל הבכירה למועדוני כדורסל באירופה, שאורגנה על ידי פיב"א אירופה בין השנים 1958 ו-2001.
לאחר התמוטטות חברת התקשורת השווייצרית ISL בשנת 2000 נותרה פיב"א ללא יכולת כלכלית לנהל את המפעל הבכיר באירופה. כתוצאה מכך ארגון היול"ב הקים באותה שנה ליגה מתחרה משלו תחת השם יורוליג שאליו הצטרפו רוב הקבוצות הבכירות באירופה לפני תחילת עונת 2000/01. המפעל הבכיר של פיב"א התקיים עוד עונה אחרונה תחת השם סופרוליג, שבסיומה פיב"א ויול"ב הסכימו לאפשר ליול"ב לארגן מפעל בכיר אחד תחת ניהולה, היורוליג כאמור.